Η **Δυτική Βιρτζίνια** (αγγλικά: **State of West Virginia**) (ˌwɛst\_vərˈdʒɪnjə (βοήθεια·λήψη)), είναι μια πολιτεία των Ηνωμένων Πολιτειών, στην Απαλλάχια και Μεσοατλαντικές περιοχές, που συνορεύει με την Βιρτζίνια στα νοτιοανατολικά, το Κεντάκι στα νοτιοδυτικά, το Οχάιο στα βορειοδυτικά, και την Πεννσυλβάνια και το Μέριλαντ στα βορειοανατολικά και τα ανατολικά, αντίστοιχα. Έχει έκταση 62.756 τ.χλμ. και πληθυσμό 1.795.045 κατοίκους (απογραφή 2020). Η πρωτεύουσα και μεγαλύτερη πόλη είναι το Τσάρλεστον. 

Η Δυτική Βιρτζίνια, έγινε πολιτεία μετά τις Συνελεύσεις του Γουίλινγκ το 1861, και την απόσχιση από τη Βιρτζίνια κατά τον Αμερικανικό Εμφύλιο Πόλεμο. Η νέα πολιτεία έγινε δεκτή στην Ένωση στις 20 Ιουνίου του 1863, και ήταν μια πολιτεία κλειδί του Εμφυλίου Πολέμου. Η Δυτική Βιρτζίνια ήταν η μόνη πολιτεία που δημιουργήθηκε με απόσχιση από μια Συνομόσπονδη πολιτεία, και ήταν μία από μόνο δύο πολιτείες που δημιουργήθηκαν κατά τον Αμερικανικό Εμφύλιο Πόλεμο (η άλλη ήταν η Νεβάδα, η οποία διαχωρίσθηκε από το Έδαφος της Γιούτα).

Η ομοσπονδιακή Υπηρεσία Απογραφών των ΗΠΑ, θεωρεί την Δυτική Βιρτζίνια ως μέρος των Νοτίων Ηνωμένων Πολιτειών, καθώς το μεγαλύτερο μέρος της είναι νότια της Γραμμής Μέισον-Ντίξον. Η βόρεια λωρίδα γης (panhandle) εκτείνεται παρακείμενα με την Πενσυλβάνια και το Οχάιο με τις πόλεις της Δυτικής Βιρτζίνια, Γουίλινγκ και το Ουάιρτον να βρίσκονται κατά πλάτος της μητροπολιτικής περιοχής του Πίτσμπεργκ, ενώ το Μπλούφιλντ είναι λιγότερο από 110 χλμ. από τη Βόρεια Καρολίνα και τον Πορθμό του Χάρπερ θεωρείται μέρος της μητροπολιτικής περιοχής της Ουάσινγκτον ΠΚ. 

Η μοναδική θέση της Δυτικής Βιρτζίνια σημαίνει ότι συχνά περιλαμβάνεται σε μια ευρεία ποικιλία γεωγραφικών περιοχών, περιλαμβανομένων του Άνω Νότου, των Νοτιοανατολικών ΗΠΑ και συχνά των Βορειοανατολικών ΗΠΑ. Αξιοσημείωτο είναι ότι, είναι η μόνη πολιτεία που βρίσκεται μέσα στην περιοχή που υπηρετείται από την Περιφερειακή Επιτροπή των Αππαλαχίων, που είναι ένας κοινός ορισμός της «Αππαλάχια».

Για αυτούς τους λόγους, η Δυτική Βιρτζίνια συχνά θεωρείται ταυτόχρονα η βορειότερη Νοτιοανατολική πολιτεία, η νοτιότερη Βορειοανατολική πολιτεία, και η δυτικότερη Μεσοατλαντική πολιτεία.

Γεωγραφία
---------

Οι 55 κομητείες της Δυτικής Βιρτζίνια.Η κορυφή του Spruce Knob συχνά καλύπτεται από σύννεφα.
Η Δυτική Βιρτζίνια, βρίσκεται στην οροσειρά των Αππαλαχίων Ορέων. Η συνολική της έκταση, ανέρχεται σε 62.755 τετραγωνικά χιλιόμετρα (km2). Αναλυτικά, διαθέτει 62.362 τ.χλμ. γης και 394 τ.χλμ. νερού, κάνοντάς την έτσι την 41η μεγαλύτερη πολιτεία σε έκταση, στις Ηνωμένες Πολιτείες.

Η Δυτκή Βιρτζίνια, συνορεύει στα βορειοανατολικά με την Πενσυλβάνια και το Μέριλαντ, στα νοτιοανατολικά με την Βιρτζίνια, στα βορειοδυτικά με το Οχάιο, και στα νοτιοδυτικά με το Κεντάκι.

#### Κομητείες της Δυτικής Βιρτζίνια

Η πολιτεία της Δυτικής Βιρτζίνια, αποτελείται από 55 κομητείες. Η μεγαλύτερη σε πληθυσμό κομητεία της πολιτείας, είναι η κομητεία Κανάουα (στην οποία βρίσκεται και το Τσάρλεστον), και έχει πληθυσμό 193.063 κατοίκους. Επίσης, οι κομητείες Μπέρκλεϊ και Μονονγκέλια, είναι οι επόμενες μεγαλύτερες, και έχουν πληθυσμό πάνω από 100.000 κατοίκους.

### Γεωλογία και έδαφος

Η Δυτική Βιρτζίνια βρίσκεται εξ ολοκλήρου μέσα στην Οροσειρά των Αππαλαχίων και όλες οι περιοχές είναι ορεινές· εξ ου αποκαλείται και *Η Πολιτεία Βουνό* και επίσης είναι μερικώς ο λόγος που το σύνθημα της είναι «Οι Ορεινοί είναι πάντα ελεύθεροι». Περίπου 75% της πολιτείας είναι μέσα στις περιοχές του Οροπεδίου Κάμπερλαντ και του Οροπεδίου Αλλεγκέινι. Αν και το ανάγλυφο δεν είναι υψηλό, η περιοχή του οροπεδίου είναι πολύ απότομη στις πλείστες περιοχές. Το μέσο υψόμετρο της Δυτικής Βιρτζίνια είναι περίπου 460 μ. (1.500 πόδια) πάνω από το επίπεδο της θάλασσας, που είναι το υψηλότερο από κάθε άλλη πολιτεία των ΗΠΑ ανατολικά του Ποταμού Μισσισσιππή.

Στην ανατολική γραμμή της πολιτείας με την Βιρτζίνια, υψηλές κορυφές στην περιοχή του Εθνικού Δάσους Μονονγκάχελα ανυψώνουν ένα νησί ψυχρότερου κλίματος και οικοσυστημάτων παρόμοιων με εκείνα της βόρειας Νέας Αγγλίας και του ανατολικού Καναδά. Το υψηλότερο σημείο στην πολιτεία είναι στην κορυφή Σπρους Ναμπ, στα 1.482 μ. (4.863 πόδια) , καλύπτεται από βόρειο δάσος πυκνών ελάτων σε υψόμετρα άνω των 1.200 μ. (4.000 πόδια). Το Σπρους Νομπ βρίσκεται μέσα στο Εθνικό Δάσος Μονονγκάχελα και είναι μέρος της "Spruce Knob-Seneca Rocks National Recreation Area". Ένα σύνολο έξι περιοχών άγριας γης βρίσκονται επίσης μέσα στο δάσος. Έξωθεν του δάσους στα νότια, το New River Gorge είναι ένα βαθύ φαράγγι 300 μ. (1.000 πόδια) μέσα στο οποίο κυλά ο Νιου Ρίβερ. 

Η Εθνική Υπηρεσία Δασών, διοικεί ένα τμήμα του φαραγγιού και του ποταμού το οποίο έχει προσδιορισθεί ως "New River Gorge National River", ένας από τους μόνο 15 ποταμούς στις Ηνωμένες Πολιτείες, με αυτό το επίπεδο προστασίας. 

### Κλίμα

Το κλίμα της Δυτικής Βιρτζίνια είναι υγρό υποτροπικό κλίμα (Κλιματική ταξινόμηση Κέππεν: *Cfa*) σε κάποια χαμηλότερα υψόμετρα, κυρίως στο νοτιοδυτικό τμήμα της πολιτείας (περιλαμβανομένων των Χάντινγκτον και Τσάρλεστον), μαζί με τμήματα στη ανατολική λωρίδα γης (Eastern Panhandle) ανατολικά των Αππαλαχίων με καυτά, υγρά καλοκαίρια και ηπιότερους χειμώνες.

Μεγαλύτερες πόλεις της Δυτικής Βιρτζίνια
----------------------------------------

Οι 5 μεγαλύτερες πόλεις της Δυτικής Βιρτζίνια| # | Πόλη | Κομητεία | Πληθυσμός πόλης | Πληθυσμός μητροπολιτικής |
| --- | --- | --- | --- | --- |
| 1 | **Τσάρλεστον** | *Κανάουα* | 48.864 | 260.920 |
| 2 | **Χάντινγκτον** | *Κάμπελ, Γουέιν* | 48.152 | 361.832 |
| 3 | **Μόργκανταουν** | *Μονονγκέλια* | 34.104 | 138.883 |
| 4 | **Πάρκερσμπεργκ** | *Γουντ* | 30.565 | 90.151 |
| 5 | **Γουίλινγκ** | *Οχάιο* | 27.052 | 145.205 (διαπολιτειακή) |

* Τσάρλστον**Τσάρλστον**
* Χάντινγκτον**Χάντινγκτον**
* Μόργκανταουν**Μόργκανταουν**
* Πάρκερσμπεργκ**Πάρκερσμπεργκ**
* Γουίλινγκ**Γουίλινγκ**

Παραπομπές
----------

1. 1 2  Στατιστική Υπηρεσία ΗΠΑ Έκταση
2. ↑
3. ↑  "Spruce Knob Cairn 1956". NGS data sheet. U.S. National Geodetic Survey. Retrieved October 24, 2011.
4. 1 2  «Elevations and Distances in the United States». United States Geological Survey. 2001. Αρχειοθετήθηκε από το πρωτότυπο στις 15 Οκτωβρίου 2011. Ανακτήθηκε στις 24 Οκτωβρίου 2011.
5. 1 2  Elevation adjusted to North American Vertical Datum of 1988.
6. ↑  «Κατάλογος πολιτειών και εδαφών των ΗΠΑ ανά πληθυσμό». *Βικιπαίδεια*. 2021-04-27. .
7. ↑  «Appalachian Region: Counties in Appalachia». Appalachian Regional Commission. Αρχειοθετήθηκε από το πρωτότυπο στις 17 Σεπτεμβρίου 2008. Ανακτήθηκε στις 13 Νοεμβρίου 2007.
8. ↑  «Land and Water Area of States, 2000». Information Please. 2000. Ανακτήθηκε στις 7 Ιουλίου 2010.
9. ↑  «West Virginia Counties». *archive.wvculture.org*. Ανακτήθηκε στις 15 Μαΐου 2022.
10. ↑  «West Virginia County Map, List of 55 Counties in West Virginia with Seats - Whereig.com». *whereig* (στα Αγγλικά). Ανακτήθηκε στις 15 Μαΐου 2022.
11. ↑  «Elevations and Distances in the United States». U.S Geological Survey. 29 Απριλίου 2005. Αρχειοθετήθηκε από το πρωτότυπο στις 6 Οκτωβρίου 2008. Ανακτήθηκε στις 9 Νοεμβρίου 2006.
12. ↑  «FS.fed.us». FS.fed.us. Ανακτήθηκε στις 31 Ιουλίου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δυτική Βιρτζίνια** |


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Δυτική Βιρτζίνια**  |

* Βιρτζίνια Δυτική Βιρτζίνια στο Curlie

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πολιτική διαίρεση των Ηνωμένων Πολιτειών |
| --- |
|  |
| Πολιτείες | 
* Άινταχο
* Άιοβα
* Αλαμπάμα
* Αλάσκα
* Αριζόνα
* Άρκανσο
* Βερμόντ
* Βιρτζίνια
* Βόρεια Καρολίνα
* Βόρεια Ντακότα
* Γιούτα
* Δυτική Βιρτζίνια
* Ιλινόι
* Ιντιάνα
* Καλιφόρνια
* Κάνσας
* Κεντάκι
* Κολοράντο
* Κονέκτικατ
* Λουιζιάνα
* Μέιν
* Μέριλαντ
* Μασαχουσέτη
* Μιζούρι
* Μινεσότα
* Μίσιγκαν
* Μισισίπι
* Μοντάνα
* Νέα Υόρκη
* Νεβάδα
* Νεμπράσκα
* Νέο Μεξικό
* Νιου Τζέρσεϊ
* Νιου Χάμσαϊρ
* Νότια Καρολίνα
* Νότια Ντακότα
* Ντέλαγουερ
* Οκλαχόμα
* Όρεγκον
* Ουαϊόμινγκ
* Ουάσινγκτον
* Ουισκόνσιν
* Οχάιο
* Πενσυλβάνια
* Ρόουντ Άιλαντ
* Τενεσί
* Τέξας
* Τζόρτζια
* Φλόριντα
* Χαβάη
 |
|  |
| Ομοσπονδιακή περιοχή | 
Περιφέρεια της Κολούμπια |
|  |
| Νησιωτικές περιοχές | 
* Αμερικανικές Παρθένοι Νήσοι
* Αμερικανική Σαμόα
* Βόρειες Μαριάνες Νήσοι
* Γκουάμ
* Πουέρτο Ρίκο
 |
|  |
| Απομακρυσμένες περιοχές | 
* Ατόλη Μίντγουαιη
* Ατόλη Παλμύρα
* Ατόλη Τζόνστον
* Μπαίηκερ
* Νήσος Ναβάσσα
* Νήσος Ουέηκ
* Τζάρβις
* Χάουλαντ
* Ύφαλος Κίνγκμαν
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 155293408
* LCCN: n79059831
* ISNI: 0000 0004 0424 3173
* GND: 4119079-8
* SUDOC: 027548996
* BNF: cb119565806 (data)
* NLA: 35738265
* NKC: ge258103
* BNE: XX5082457
* CiNii: DA04814706

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αμερική
* Πύλη:Ηνωμένες Πολιτείες
 |

 |